Aḥric wis sin ixef n tesleḍṭ -Ulac am win yesɛan taɣawsa n yiman-is akken I as-yehwa ad as-yexdem, imi ayen i cerken yezga yettili yimenɣi 4. Tawacult : Tawacult tebna ɣef urgaz i yellan d asalas n uxxam, d tmeṭṭut yellan d tigejdit, qqaren wat zik : “argaz d asalas, tameṭṭut d ujgu alemmas” imi fell-as i ibedd uxxam qqaren daɣen : “argaz ma yeɛwej, d tameṭṭut it-id-yettseggimen. Llan daɣen yigerdan, d ixulaf n uxxam, d ijeǧǧigen n ddunit d nutni i yettɛemmiren irebbi. Axxam ur nesɛi igerdan d asemmaḍ. Ttilin daɣen yimɣaren d nutni i d iqerra n uxxam. Ḍi tmetti taqbaylit awal deg uxxam yettuɣal ɣer umɣar neɣ ɣer temɣart, ulac win ara ixedmen kra mebla aciwer-nsen, am wakken daɣen llan leɛmum iqerrben ɣer ubabat d lexwal iqerrben ɣer tyemmat.